તંત્ર દ્વારા લાખો રૂપિયાના કોમર્શિયલ મિલકતોના ડિફોલ્ટરોની યાદી જાહેરમાં પ્રસિદ્ધ કરાતી નથી. આવા ડિફોલ્ટરોની મિલકતોને સીલ કરવાના મામલે પણ તંત્ર ‘વહાલા-દવલા’ની નીતિ અપનાવે છે. કમિશનર મૂકેશકુમાર દ્વારા ડિફોલ્ટરોની મિલકતનાં પાણી-ગટરનાં કનેકશન કાપવાની કડક તાકીદ કરાઇ હોવા છતાં જે તે ઝોનના ડેપ્યુટી કમિશનર હજુ પણ પૂરતા એકશનમાં આવ્યા નથી. રેસિડેન્શિયલ મિલકતોના મોટા ડિફોલ્ટરો પ્રત્યે તો તંત્રની કૂણી લાગણી જગજાહેર છે. ફકત દેખાવ પૂરતી લાલ નોટિસની બજવણી થઇ રહી છે.